OpenLLM-France/wikimedia huggingface dataset:
# Pedro Infante

José Pedro Infante Cruz (Mazatlán, Sinaloa, 1917ko azaroaren 18a - Mérida, Yucatán, 1957ko apirilaren 15a) mexikar aktore eta abeslaria izan zen. XX. mendeko rantxera kantari ospetsuenetako bat izan zen. 1939tik aurrera, 60 film baino gehiagotan aritu zen eta, 1943tik aurrera, 310 abesti inguru grabatu zituen, besteak beste, Amorcito corazón, Cien años, Te quiero así, La que se fue, Ella, Paloma querida, Maldita sea mi suerte, Por un amor, Mañana, Que te ha dado esa mujer, Mi cariñito eta Dicen que soy mujeriego. Tizoc filmarekin 1957ko Berlinaleko gizonezko interpretazio onenaren Zilarrezko Hartza irabazi zuen.
1957ko apirilaren 15ean hil zen, gidatzen ari zen hegazkin arinarekin izan zuen istripuan.

## Kanpo estekak

* (Gaztelaniaz) Pedro Infante Imdb.es
* Datuak: Q467954
* Multimedia: Pedro Infante / Q467954
# Pedro Ipiña

Pedro Ipiña Beaskoetxea (Arantzazu, Bizkaia, 1903ko abenduaren 5a - Basauri, 1985eko urriaren 21a), ezizenez Morenito de Sestao ezaguna, toreatzailea izan zen.

## Biografia

Juan José Ipiña eta Isabel Beaskoetxearen semea, Vista Alegre zezen plazan debutatu zuen 1926ko martxoaren 4an. Hainbat tokitan jardun zuen baina 1928an Galdakaon kotxe istripu larria izan zuen.
1931ko hauteskundeetan, EAJren zerrendan, zinegotzi hautatu zuten jaioterrian. Gerra Zibila hasi zenean, Eusko Gudarostean sartu zen eta Rebelión de la Sal izeneko batailoiaren teniente izan zen. Santoñako hitzarmena eta gero, heriotza-zigorra jasan zuen.
Espetxetik ateratzea lortu zuenean, jantoki bat izan zuen.

## Erreferentziak

* ↑ Etxebarria Etxeita, Mikel. (PDF) [http://www.euskomedia.org/PDFAnlt/vasconia/vas06/06039074.pdf Hauteskundeak Arratian (1923-1936) Abertzaletasunaren hedapena. ] Eusko Ikaskuntza.
* ↑ Lopategui, José Ignacio. (1978). Aita Patxi Testimonio 1ª Parte: En la Guerra. Bilbo: Pasionistas Bilbao, 301 or. ISBN 84-400-4881-5..
* Datuak: Q9057495
# Pedro Izurza

Pedro Izurza Moreno (Iurreta, Bizkaia, 1982ko ekainaren 8a) futbolari ohia da. Euskarri moduan jokatzen zuen. beste batzuen artean, Barakaldo eta Sestao River klubetan ibilia da.

## Estatistikak

2015eko maiatzak 18an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Elorrio | DH | 2000/01 | - | - | - | - | - | - | - | - | - | - | - | - |
| Elorrio | Denera | Denera | - | - | - | - | - | - | - | - | - | - | - | - |
| Cultural Durango | 3. | 2001/02 | - | - | - | - | - | - | - | - | - | - | - | - |
| Cultural Durango | 3. | 2002/03 | - | - | - | - | - | - | - | - | - | - | - | - |
| Cultural Durango | Denera | Denera | - | - | - | - | - | - | - | - | - | - | - | - |
| Sestao River | 3. | 2003/04 | 33 | 7 | - | - | - | - | - | - | - | - | 33 | 7 |
| Sestao River | 2.B | 2004/05 | 37 | 2 | 2 | 0 | - | - | - | - | - | - | 39 | 2 |
| Sestao River | Denera | Denera | 70 | 9 | 2 | 0 | - | - | - | - | - | - | 72 | 9 |
| Cultural Durango | 2.B | 2005/06 | 38 | 3 | - | - | - | - | - | - | - | - | 38 | 3 |
| Cultural Durango | Denera | Denera | 38 | 3 | - | - | - | - | - | - | - | - | 38 | 3 |
| Sestao River | 2.B | 2006/07 | 37 | 2 | 1 | 0 | - | - | - | - | - | - | 38 | 2 |
| Sestao River | 2.B | 2007/08 | 32 | 3 | 1 | 0 | - | - | - | - | - | - | 33 | 3 |
| Sestao River | 2.B | 2008/09 | 29 | 3 | - | - | - | - | - | - | - | - | 29 | 3 |
| Sestao River | 2.B | 2009/10 | 27 | 1 | - | - | - | - | - | - | - | - | 27 | 1 |
| Sestao River | 3. | 2010/11 | 26 | 3 | - | - | - | - | - | - | - | - | 26 | 3 |
| Sestao River | 2.B | 2011/12 | 36 | 2 | - | - | - | - | - | - | - | - | 36 | 2 |
| Sestao River | Denera | Denera | 187 | 6 | 2 | 0 | - | - | - | - | - | - | 189 | 6 |
| Barakaldo | 2.B | 2012/13 | 38 | 1 | - | - | - | - | - | - | - | - | 38 | 1 |
| Barakaldo | 2.B | 2013/14 | 25 | 1 | 0 | 0 | - | - | - | - | - | - | 25 | 1 |
| Barakaldo | 2.B | 2014/15 | 15 | 1 | 2 | 1 | - | - | - | - | - | - | 17 | 2 |
| Barakaldo | Denera | Denera | 78 | 3 | 2 | 1 | - | - | - | - | - | - | 80 | 4 |
| Sestao River | 2.B | 2015/16 | 18 | 1 | - | - | - | - | - | - | - | - | 18 | 1 |
| Sestao River | Denera | Denera | 18 | 1 | - | - | - | - | - | - | - | - | 18 | 1 |
| Ibilbide osoan | Ibilbide osoan | Ibilbide osoan | 397 | 22 | 6 | 1 | - | - | - | - | - | - | 403 | 23 |

## Kanpo estekak

* Datuak: Q20492124
# Pedro Iturralde

Pedro Iturralde Otxoa (Faltzes, Nafarroa Garaia, 1929ko uztailaren 13a - Madril, 2020ko azaroaren 1a) musikari nafarra izan zen, jazz estilokoa. Flamenkoa eta jazza uztartu duten lehen musikarien artean dago.

## Biografia

Jazz musikan hasi zen gaztetan eta Europako talde batzuetan jo ondoren, jazz flamenkoa izeneko moldean hasi zen 1968an eta hainbat jazz mota landu zituen harrezkero. Horretarako, "Pedro Iturralde Quartet" taldea sortu zuen.
Espainiako zinemarako musika idatzi zuen (Ramón Comasen Nuevas Amistades, 1963; Gabriel Blancoren La Edad de Piedra, 1967, eta Cualquier mañana, 1968).
Jazz musikaren inguruko lanean segitu zuen, eta bere laukotearekin munduko jazz jaialdi garrantzitsuenetan parte hartu zuen. Bakarlari gisa, Espainiako Orkestra Nazionalarekin eta Asturiaseko Orkestrarekin, besteak beste, aritu zen. Like Coltrane eta Toy konposizioei esker, bi aldiz irabazi zuen Monakoko Nazioarteko Jazz Lehiaketa. 1992an Madrilgo Autonomia Erkidegoaren Musika saria ere eskuratu zuen.
Madrilgo Goi Erret Kontserbatorioan katedraduna izan zen, eta beste unibertsitate eta irakaskuntza zentro batzuetan ere ikastaroak eta mintegiak eskaini zituen, betiere konposizioa, grabazioak eta zuzeneko emanaldiak alboratu gabe.

## Diskografia

* "Una Noche en el Central" (1994)
* "Etnofonias" (1999)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Nafarroako musika
* Erriberar ezagunak

## Kanpo estekak

* (Gaztelaniaz) Pedro Iturralderen bloga
* (Gaztelaniaz) Pedro Iturralderen biografia
* Datuak: Q1860517
* Multimedia: Pedro Iturralde / Q1860517
# Pedro Irizar

Pedro Irizar Barnoya (Azkoitia, Gipuzkoa, 1910eko abuztuaren 11 – Madril, Espainia, 2004) euskal hizkuntzalaria, ingeniaria eta gaztelaniazko idazlea izan zen. Euskaltzain urgazlea izan zen 1947az geroztik, eta ohorezko euskaltzain 1987az geroztik.

## Bizitza

Madrilen eman zuen bizitza, eta urteetan aurrera joanda ere, ez zion utzi hizkuntzalaritzari. Alor horretan, euskal aditza izan zuen aztergai nagusi hirurogei urtez, horren inguruko hainbat lan kaleratuz. Lehenik, gipuzkerazko aditz-formak bildu zituen, eta bi liburutan kaleratu. Beste horrenbeste egin zuen, ondoren, bizkaierakoekin (bi liburu), hegoaldeko goi-nafarrerakoekin eta erronkarierakoekin (liburu bana), lapurterakoekin (bi liburu), mendebaldeko behe-nafarrerakoekin (liburu bat) eta ekialdeko behe-nafarrerakoekin (hiru liburu) eta zubererakoekin (liburu bat).
2000. urtean omenaldia eskaini zion jaioterriko udalak, euskararen alde eginiko lana eskertzeko asmoz. 2008an, Euskaltzaindiak, haren lan guztiak bilduta, Morfologia del verbo auxiliar vasco argitaratu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Etxebarria Bilbao, Jose Ramon. (2020). Komunikazioa euskaraz ingeniaritzan (Bigarren argitalpena zuzendua). Udako Euskal Unibertsitatea, 12 or. PMC 1222923008. (Noiz kontsultatua: 2021-11-30).

## Bibliografia

* Jauregizar Ormaetxea, Amaia: "Pedro de Yrizar eta EHHA", Egan, 2011-1/2, 111-123

## Kanpo estekak

* Datuak: Q12265678
# Pedro Jose Minondo

Pedro Jose Minondo (Nafarroa Garaia, XIX. mendea) euskal idazlea izan zen. Asteteren Kristau Ikasbidea itzuli zuen Aezkoako euskarara, Bonaparte printzeak hala aginduta. Bonapartek berak argitaratu zuen 1869an, Londresen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12265677
# Pedro Jose Samper

Pedro Jose Samper Elizari (Jaurrieta, 1815eko apirilaren 30a - 1870eko urriaren 2a) nafar idazlea izan zen. Zaraitzun, Jaurrieta herrian egon zen apaiz. Bonaparte printzearen laguntzaileetariko bat izan zen. Haren aginduz itzuli zituen San Mateoren ebanjelioa, Asteteren dotrina eta 50. salmoa. Lan horiek Londresen argitaratu ziren 1869an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12265679
# Paola Villarreal

Paola Villarreal (Mexiko Hiria, Mexiko, 1984ko urriaren 5a) mexikar informatikaria da. Datuak aztertuz eta bistaratuz, 20.000 zigor baino gehiago bertan behera uzten lagundu zuen, eta Data for Justice garatu zuen, mapa interaktiboa duen tresna bat, zuriek eta gutxiengo etnikoek populatutako auzoetan polizia-jarduera konparatzen duena. 2019ko urrian, BBCk munduan eragin handiena izan zuten 100 emakumetako bat izendatu zuen.

## Bizitza

12 urte zituela, hasi zen programatzen modu autodidaktikoan, eta hiru urte geroago web orriak diseinatzen. 2013an Mexiko Hiriko Berrikuntza Laborategian, Berrikuntza Teknologikoko zuzendaria izan zen.
2015ean, Ford Fundazioaren eta Mozilla Fundazioaren beka lortu zuen Massachusettseko American Civil Liberties Unionen parte izateko. Erakunde horrek eskubide zibilak babesten ditu. 2017ko ekainetik 2018ko abendura, Creative Commonseko Produktu Ingeniaritzako zuzendaria izan zen. 2018ko abenduaz geroztik, Conacyteko Datu Zientzien koordinatzailea da.
2019ko abuztuan, desagertutako pertsonak bilatzeko ekosistema informatiko nazionala aurkeztu zuen. Tresna hau Conacyt eta Bilaketa Batzorde Nazionalaren arteko lankidetza-hitzarmenaren parte da.
2019an, Villarreal BBCk munduan eragin handiena izan zuten 100 emakumeren zerrendan sartu zuen.

## Erreferentziak

* 1 2 (Gaztelaniaz) Cuevas, Stephanie. «Mexicanas Yalitza Aparicio y Paola Villarreal, en la lista de las 100 mujeres inspiradoras de la BBC» El Financiero 2019-10-16 (Noiz kontsultatua: 2023-10-05).
* ↑ (Ingelesez) «BBC 100 Women 2019: Who is on the list this year?» BBC News 2019-10-16 (Noiz kontsultatua: 2023-10-05).
* ↑ (Gaztelaniaz) «Yalitza Aparicio y Paola Villarreal, las dos mexicanas incluidas en la lista de las mujeres más importantes del año» Infobae 2019-10-16 (Noiz kontsultatua: 2019-11-07).
* ↑ (Ingelesez) «Paola Villarreal» Creative Commons (Noiz kontsultatua: 2023-10-05).
* 1 2 (Gaztelaniaz) «Conacyt anuncia herramienta para búsqueda de desaparecidos» Animal Político 2019-08-30 (Noiz kontsultatua: 2019-11-07).

## Kanpo estekak

* Datuak: Q71239983
* Multimedia: Paola Villarreal / Q71239983
# Paoli (Colorado)

Paoli Coloradoko herri bat da. Phillips konderrian kokatua dago. 2010ean 34 biztanle zituen, 0,7905 kilometro koadrotan banatuta.

## Ikus, gainera

* Phillips konderria

## Kanpo estekak

* Datuak: Q2274779
* Multimedia: Paoli, Colorado / Q2274779
# Paoli (Indiana)

Paoli Indianako herri bat da. Orange konderrian kokatua dago. 2010ean 3.677 biztanle zituen, 9,70 kilometro koadrotan banatuta.

## Ikus, gainera

* Orange konderria

## Kanpo estekak

* Datuak: Q2528064
* Multimedia: Paoli, Indiana / Q2528064
# Paoli (Oklahoma)

Paoli Oklahomako herri bat da. Garvin konderrian kokatua dago. 2010ean 610 biztanle zituen, 1,04 kilometro koadrotan banatuta.

## Ikus, gainera

* Garvin konderria

## Kanpo estekak

* Datuak: Q1986976
# Paoli (Pennsylvania)

Paoli Ameriketako Estatu Batuetako erroldak esleitutako leku bat da. Chester konderrian dago, Pennsylvania estatuan. 6.002 biztanle ditu, 5,16341 kilometro koadroko azaleran banatuta.

## Ikus, gainera

* Chester konderria

## Kanpo estekak

* Datuak: Q1021562
* Multimedia: Paoli, Pennsylvania / Q1021562
# Paoli udalerria, Orange konderria (Indiana)

Paoli udalerria Ameriketako Estatu Batuetako Indiana estatuko udalerri bat da, Orange konderrian. Azken zentsuaren arabera 6.038 biztanle zituen, 63.37 milia karratu (164.1 km$^2$) eremuan.

## Ekonomia

2020ko zentsuaren arabera, Paoli udalerriak 2438 etxebizitza zeuden. Per capita diru-sarrerak 26.725 estatubatuar dolar ziren.

## Kanpo estekak

* Datuak: Q7132130
# Paolisi

Paolisi Italiako udalerri bat da. Beneventoko probintzian kokatuta dago, Campania eskualdean. 1.965 biztanle ditu, 6 kilometro koadroko azaleran banatuta.

## Mugakideak

Paolisik honako udalerri hauekin egiten du muga:
Airola Arpaia Rotondi Roccarainola

## Kanpo estekak

* Datuak: Q55944
* Multimedia: Paolisi / Q55944
# Paolo Boi

Paolo Boi, ezizenez Sirakusarra (1528, Sirakusa, Sizilia – 1598, Napoles), italiar xakelari bat izan zen. XVI. mendeko xakelari onenetakoa izan zen.
# Paolo Bortoluzzi

Paolo Bortoluzzi (Genoa, Italia, 1938ko maiatzaren 17a - Brusela, Belgika, 1993ko urriaren 15a) italiar dantzaria izan zen. Goi-mailako irakasleak izan zituen: Ugo dell´Ara, Nora Kiss, Victor Gsovsky, Assaf Messerer.

## Biografia

1957an jaioterrian debutatu zuen, bertan egiten zen ballet-jaialdi batean. Jaialdi hartan, Maurice Béjartek Haut-voltage aurkeztu zuen, eta Bortoluzzik koreografo harekin dantzatzea erabaki zuen. Baina, 1960. urtera arte itxaron behar izan zuen. Urte horretan, Maurice Béjartek XX. Mendeko Balleta sortu zuen, eta Bortoluzzi taldeko kide izan zen. 1965ean Béjartek Cygne ("Beltxarga") sortu zuen, eta hiru interprete gizonezkoren esku utzi zuen txoriaren papera. Lan haren ondoren, arrakastak bata bestearen ondoren iritsi ziren: Roméo et Juliette (1966), Messe pour le temps présent (1967, "Meza gaur egunerako"), Ni fleurs ni couronnes (1968, "Ez lorerik ez koroarik"), Mariage d´Aurore ("Auroreren ezkontza"). 1969an Nomos Alpha soloa dantzatu zuen.
1970. urtean izugarrizko arrakasta izan zuen, L´Oiseau de feu ("Suzko txoria") lanarekin, eta 1971. urtea ere bide beretik egin zuen: Actus tragicus, Offrande chorégraphique ("Koreografia eskaintza"), Nijinski, clown de Dieu ("Nijinski, Jainkoaren clowna"). Europako antzoki askotara gonbidatu zuten. 1972. urtean XX. Mendeko Balleta utzi zuen, eta Rhineko Ballet alemaniarra zuzendu zuen. Koreografo gisa ere egin zituen saioak: La Valse (1965, Balsa), Cendrillon (1977, "Errauskina"), Nuits d´été ("Udako gaua"). 1978an, Milango Scalan, Bortoluzzik Picassoren omenezko ekitaldi bat osatu zuen. 1973an dantza-eskola bat zabaldu zuen Turinen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2002369
# Paracuellos de la Ribera

Paracuellos de la Ribera Zaragozako probintziako udalerria da, Aragoin, Espainia. 2008an 190 biztanle zituen 15 kilometro koadroko azaleran. Calatayudeko Erkidegoan dago.

## Kanpo estekak

* Datuak: Q1650679
* Multimedia: Paracuellos de la Ribera / Q1650679
# Paracrioceras

Paracrioceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Hauteriviarrean, hau da, orain dela 136 milioi urtetik 130 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12265524
# Paracuellos

Paracuellos Cuencako udalerria da, Manchuela conquense eskualdean dagoena.
2009ko urtarrilaren 1eko erroldaren arabera 133 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1994640
* Multimedia: Paracuellos de la Vega / Q1994640
# Paracuellos de Jiloca

Paracuellos de Jiloca (aragoieraz Paracuellos de Xiloca) Zaragozako probintziako udalerria da, Aragoin, Espainia. 2008an 537 biztanle zituen 32 kilometro koadroko azaleran. Calatayudeko Erkidegoan dago.

## Kanpo estekak

* Datuak: Q1650579
* Multimedia: Paracuellos de Jiloca / Q1650579
# Paracuellos de Jarama

Paracuellos de Jarama Madrilgo Erkidegoko udalerria da, Madrilgo metropolitar gunea eskualdean dagoena.
2009ko urtarrilaren 1eko erroldaren arabera 14.329 biztanle zituen.

## Ikus, gainera

* Madrilgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q2046249
* Multimedia: Paracuellos de Jarama / Q2046249
# Orvalgo abadia

Orvalgo abadia (frantsesez: Abbaye Notre-Dame d'Orval, nederlanderaz: Abdij Notre-Dame d'Orval) zistertar-trapatar abadia da, Villers-devant-Orvalen dagoena, Florenville udalerrian, Belgikako Luxenburgo probintzian. Beneditarrek XI. mendean sortua, Citeauxko ordenak bereganatu zuen 1132an. Frantziako Iraultzaren garaian, lekaideak egotzi eta ondasunak Nazioaren esku geratu ziren. Ondorengo urteetan eraikinak suntsituak izan ziren. 1926an, Sept-Fonseko abadiako lekaide batzuk Orvalen kokatu eta monasterio berri bat eraikitzen hasi ziren, 1936an abadia maila erdietsi zuena. Abadiaren eraikuntza ordaindu ahal izateko, garagardo fabrika bat sortu zuten 1931n, Orval izeneko trapatar garagardoa ekoizten duena.

## Erreferentziak

* ↑ Orval: Une longue histoire.... orval.be (Noiz kontsultatua: 2019-1-29).
* ↑ Orval: Resurrection. orval.be (Noiz kontsultatua: 2019-1-29).
* ↑ Orval: Brasserie. orval.be (Noiz kontsultatua: 2019-1-29).

## Kanpo estekak

* Datuak: Q334099
* Multimedia: Abbaye d'Orval / Q334099
# Oruro

Oruro Boliviako hiria da, Andeetako aldekoa, izen bereko departamenduaren hiriburua dena.
Itsas-mailatik 3.706 metrotan kokatuta dago.
215.660 biztanle zituen 2001ean.

## Historia

* 1606ko azaroaren 1ean fundatu zuten espainiarrek "Real Villa de San Felipe de Austria" izenarekin.

## Klima

Datu klimatikoak (Oruro) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 19 | 18 | 18 | 18 | 16 | 15 | 15 | 17 | 18 | 19 | 20 | 19 | 17.7 |
| Batez besteko tenperatura minimoa (°C) | 4 | 4 | 3 | -1 | -5 | -10 | -10 | -2 | -2 | 0 | 1 | 3 | -1.3 |
| Pilatutako prezipitazioa (mm) | 94 | 84 | 51 | 15 | 5 | 3 | 3 | 10 | 15 | 15 | 33 | 64 | 391.2 |
| Iturria: Weatherbase ||||||||||||||

## Erreferentziak

* ↑ Weatherbase: Historical Weather for Oruro. Weatherbase. Retrieved on November 24, 2011.

## Kanpo estekak

* Datuak: Q35246
* Multimedia: Oruro / Q35246
# Oruro (departamendua)

Oruro :
| Herrialdea | Bolivia |
| Hiriburua Koordenatuak | Oruro 17°58′S 67°07′W﻿ / ﻿17.967°S 67.117°W﻿ / -17.967; -67.117 |
| Probintziak | 16 |
| Eremua | 53.558 km² |
| Biztanleria | 384.494 (2005) |
| Dentsitatea | 7,18 bizt / km² |
| Hizkuntzak | gaztelania, ketxua, aimara |
| BPG biztanleko | - USD |
| Diputatuak | - eserleku |
| Senatariak | - eserleku |
| ISO 3166-2 | BO-O |
| www.preforuro.gov.bo/ ||
Oruro Boliviako mendebaldean dagoen departamendua da. Hiriburua Oruro du (215.000 biztanle inguru).
Mugakideak hauexek ditu: La Pazeko departamendua iparraldean, Cochabamba ipar-ekialdean, Potosi ekialdean eta hegoaldean eta Txileko Tarapaca erregioa mendebaldean.
53.558 km2-ko azalera dauka, eta 2005ean 417.817 biztanle zituen (7.80 biz./km2).
Gaztelania, aimara eta ketxua ditu hizkuntza ofizialak.

## Inguru naturala

Andeetako ingurunearen barne kokaturik, departamendu honetan dago herrialde osoko mendirik altuena, Nevado Sajama alegia.

## Pertsonaia ezagunak

* Evo Morales (1959-), sindikalista eta politikaria, herrialdeko presidentea 2006tik.

## Kanpo estekak

* (Gaztelaniaz) Oruroko departamenduaren webgune ofiziala
* Datuak: Q1061368
* Multimedia: Oruro Department / Q1061368
# Orusco de Tajuña

Orusco de Tajuña Madrilgo Erkidegoko udalerria da, Comarca de Alcalá eskualdean dagoena.
2009ko urtarrilaren 1eko erroldaren arabera 1.197 biztanle zituen.

## Ikus, gainera

* Madrilgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q520988
* Multimedia: Orusco de Tajuña / Q520988
# Orust

Orust Suediako udalerri bat da, Västra Götaland probintziako, eta Tjörnekin batera, uhartea den bakarra. Probintziako uharterik handiena da Orust.
393.49 kilometro karratuko hedadura du udalerria den uharte honek eta 15.185 biztanle ditu.

## Geografia

Uhartea izaki, ez dauka lurretik mugarik, baina, bere kostaldetik gertu daude probintziako herrietako batzuk. Hauexek dira:
* Hegoaldean, Tjörn
* Hegoekialdean, Stenungsund
* Iparraldean eta Ekialdean, Uddevalla
* Iparmendebaldean, Lysekil
20 herrixkek osatzen dute Orust udalerria:
* Gullholmen
* Härmano
* Stocken
* Hällevikstrand
* Karingön (Lyrrekin batera, uharte garrantzitsuenetik bananduta dagoen uharte batean dago)
* Edshultshall
* Mollösund
* Nösund
* Lyr (hau, berez, uharte batean dago, Orusteko uharte garrantzitsuenetik bananduta
* Skapesund
* Varekil
* Kultehamn
* Svanesund
* Stillingsön
* Slussen
* Henan
* Kungsviken
* Flatö
* Malö
* Ellös

### Hidrografia

Laku txiki mordoxka bat dago udalerrian bertan. Baita laku edo urtegi handiago batzuk ere. Hauek: Kollungeröd Vatten, Myckleby eta Morlanda

## Kanpo estekak

* Webgune ofiziala
* Datuak: Q338752
* Multimedia: Orust Municipality / Q338752
# Oruzgan probintzia

Oruzgan edo Uruzgan (Paxtueraz: اروزګان) Afganistango 34 probintzietako bat da, herrialdearen erdialdean dagoena. 22.696 km²-ko azalera du eta 2009ko estimazioaren arabera 317.200 biztanle zituen. Hiriburua Tarin Kowt da.
2004ko martxoan Daikondi probintzia berria eratu zen, Oruzgandik bereizirik. Daikondin biztanleriaren gehiengoa Hazara da eta Oruzganen Paxtuna. Baina 2006ko maiatzean Gizab barrutia Daikonditik banandu eta Oruzganen sartu zen berriz ere.

## Erreferentziak

* ↑ World Gazetteer: Afghanistan: Administrative Divisions (population and area)
* ↑ Islamic Republic of Afghanistan Central Statistics Organization (CSO)

## Kanpo estekak

* (Ingelesez) NPS: Uruzgan Province
* Datuak: Q183028
* Multimedia: Urozgan Province / Q183028
# Pasaiako La Unión trainerua

Pasaiako La Unión trainerua 1921 eta 1922 urteetan Kontxako Banderan aritu zen Pasaia herriko trainerua izan zen.

## Historia

San Pedro eta San Juanek bat egin zuten talde indartsua osatzeko eta Manuel Arrillaga "Aita Manuel" izan zen patroia. 1921 hartan Orio zen faboritoa. Lehen jardunaldian oriotarrek 15 segundutako aldeaz irabazi zuten eta 16 segunduko aldeaz pasaitarrek bigarren igandean. Historiako alderik txikienetakoa dugu hau. Hala ere, egia esan, bi jardunaldien batura kontuan izanda, Donostiak egin zuen denborarik onena 1921eko edizio hartan, baina Donostia ez zen aritu ohorezko txandan bigarren jardunaldian (lehen biek bakarrik jokatzen zuten), eta garai hartan ohorezko txandan aritzen zenak bakarrik irabaz zezakeen bandera.
1922an formula errepikatu zuten baina oraingoan ez zuten arrakastarik izan. Lehenengo jardunaldian Getaria nagusitu zen eta bigarren postuan berdinduta gelditu ziren Donostia eta Pasaia. Ohorezko txanda nork jokatu behar zuen erabakitzeko bien arteko desberdinketa estropada jokatu zuten eta Pasaiak erraz irabazi zuen. Hala ere donostiarrek protesta egin zuten, estropada honetarako pasaitarrek Hondarribiako bi arraunlari sartu zituztela esanez, eta epaileek Pasaia kanporatu egin zuten.

## Palmaresa

* Kontxako Bandera (1): 1921.

## Kanpo estekak

* Datuak: Q61360936